Tokyo Paralympics പാരാലിമ്ബിക്സില് ഇന്ത്യന് വിജയഗാഥ മെഡല്വേട്ടയില് പുതുചരിത്രം രചിച്ച് ഇന്ത്യന് സംഘം ഇന്ത്യന് പാരാലിമ്ബിക് സംഘം Credits: Twitter Rahul Swami News18 Malayalam Last Updated : September 05, 2021, 14:27 IST Share this: ടോക്യോ പാരാലിമ്ബിക്സില് പുതുചരിത്രം കുറിച്ച് ഇന്ത്യന് സംഘം. പാരാലിമ്ബിക്സ് ചരിത്രത്തില് ഇന്ത്യയുടെ ഏറ്റവും മികച്ച പ്രകടനം നടത്തിയാണ് ഇന്ത്യന് സംഘം ടോക്യോയിലെ ഈ മേളയ്ക്ക് സമാപ്തി കുറിച്ചിരിക്കുന്നത്. അഞ്ച് സ്വര്ണം, എട്ട് വെള്ളി, ആറ് വെങ്കലവുമടക്കം 19 മെഡലുകള് നേടിയാണ് ഇന്ത്യ ചരിത്രം കുറിച്ചത്.ടോക്യോയില് എത്തുന്നതിന് മുന്പ് മൊത്തം പാരലിമ്ബിക്സുകളില് നിന്നുമായി 12 മെഡലുകളായിരുന്നു 4 സ്വര്ണം, 4 വെള്ളി, 4 വെങ്കലം ഇന്ത്യയുടെ സമ്ബാദ്യം. ഇതില് രണ്ട് സ്വര്ണമുള്പ്പെടെ നാല് മെഡലുകള് സ്വന്തമാക്കിയ റിയോ പാരാലിമ്ബിക്സിലേതായിരുന്നു ഇന്ത്യന് ടീമിന്റെ ഏറ്റവും മികച്ച പ്രകടനം. ഇക്കുറി ആ പ്രകടനം മറികടക്കണം എന്ന ലക്ഷ്യവുമായി ടോക്യോയില് എത്തിയ 54 പേരടങ്ങിയ ഇന്ത്യന് സംഘം തിരികെ മടങ്ങുന്നത് റിയോയില് നേടിയ മെഡലുകളെക്കാള് അഞ്ചിരട്ടിയോളം മെഡലുകള് നേടിക്കൊണ്ടാണ്.മെഡല് വേട്ടയില് സ്വന്തമായ നേട്ടം ഇന്ത്യയുടെ മെഡല്പട്ടികയിലെ സ്ഥാനത്തിനും നേട്ടമുണ്ടാക്കി കൊടുത്തു. 19 മെഡലുകള് നേടിയ ഇന്ത്യന് സംഘം മെഡല് പട്ടികയില് ആദ്യ 25 സ്ഥാനങ്ങള്ക്കുള്ളില് 24ാ൦ സ്ഥാനത്തായാണ് ഫിനിഷ് ചെയ്തത്. 96 സ്വര്ണമടക്കം 207 മെഡലുകളുമായി ചൈനയാണ് മെഡല്പട്ടികയില് ഒന്നാം സ്ഥാനത്ത്. 124 മെഡലുകളുമായി ബ്രിട്ടന് രണ്ടാമതും 104 മെഡലുമായി അമേരിക്ക മൂന്നാമതുമെത്തി.ടേബിള് ടെന്നിസില് ക്ലാസ് 4വിഭാഗത്തില് ഭവിനാബെന് പട്ടേല് നേടിയ വെങ്കലത്തിലൂടെയാണ് ഇന്ത്യ ടോക്യോയിലെ മെഡല് കൊയ്ത്തിന് തുടക്കമിട്ടത്. മേളയിലുടനീളം മികച്ച പ്രകടനം നടത്തിയ ഇന്ത്യന് സംഘം, പുരുഷന്മാരുടെ എസ് എച്ച് 6 വിഭാഗം സിംഗിള്സ് ബാഡ്മിന്റണില് കൃഷ്ണ സാഗര് നേടിയ സ്വര്ണ മെഡലിലൂടെയാണ് ആ മെഡല് വേട്ടയ്ക്ക് സമാപനം കുറിച്ചത്.ഒളിമ്ബിക്സില് ഷൂട്ടിങ്ങില് മെഡല് ലഭിക്കാതെ പോയതിന്റെ നിരാശ പാരാലിമ്ബിക്സിലൂടെയാണ് ഇന്ത്യ മറികടന്നത്. ടോക്യോയില് ഷൂട്ടിങ്ങില് നിന്ന് രണ്ട് സ്വര്ണമടക്കം അഞ്ച് മെഡലുകളാണ് ഇന്ത്യന് താരങ്ങള് വാരിക്കൂട്ടിയത്. ഇതില് അവനി ലേഖര സ്വര്ണം, വെങ്കലം സിങ്രാജ് അദാന വെള്ളി, വെങ്കലം എന്നിവര് രണ്ട് മെഡലുകള് വീതം നേടുകയും ചെയ്തു.അത്ലറ്റിക്സിലും ഇക്കുറി ഇന്ത്യക്ക് തിളങ്ങാന് കഴിഞ്ഞ പാരാലിമ്ബിക്സ് ആയിരുന്നു ഇത്തവണത്തേത്. ഹൈജംപില് നാലും ജാവലിന്ത്രോയിലൂടെ മൂന്നും ഡിസ്കസ് ത്രോയിലൂടെ ഒരുമെഡലുമാണ് ടോക്യോയില് നിന്നും ഇന്ത്യയുടെ പാരാ അത്ലറ്റിക് സംഘം നേടിയെടുത്തത്.പാരാലിമ്ബിക്സില് ബാഡ്മിന്റണ് മത്സരയിനമായി ഉള്പെടുത്തിയ ആദ്യ വര്ഷം തന്നെ ഇന്ത്യ നേട്ടങ്ങളുടേതാക്കി മാറ്റി. പ്രമോദ് ഭഗതിന്റെയും കൃഷ്ണ നഗറിന്റെയും സ്വര്ണമടക്കം നാല് മെഡലുകളാണ് ബാഡ്മിന്റണ് താരങ്ങള് നാട്ടിലേക്ക് കൊണ്ടുവരുന്നത്.ഒളിമ്ബിക്സില് ഏഴ് മെഡലുകള് നേടിയാണ് ഇന്ത്യ ചരിത്രം കുറിച്ചതെങ്കില് പാരാലിമ്ബിക്സില് ഇന്ത്യ 19 മെഡലുകള് നേടിയാണ് ഇന്ത്യയുടെ പേര് ചരിത്രത്തില് രേഖപ്പെടുത്തിയിരിക്കുന്നത്. അത്ലറ്റിക്സില് എട്ട്, ഷൂട്ടിങ്ങില് അഞ്ച്, ബാഡ്മിന്റണില് നാല്, അമ്ബെയ്ത്തില് ഒന്ന്, ടേബിള് ടെന്നിസില് ഒന്ന് എന്നിങ്ങനെയാണ് ഇനം തിരിച്ചുള്ള ഈ മെഡലുകളുടെ കണക്ക്. Published by:Naveen First published: September 05, 2021, 14:27 IST tokyo paralympics ഇന്ത്യന് പാരാലിമ്ബിക് സംഘം Credits: Twitter Rahul Swami News18 Malayalam Last Updated : September 05, 2021, 14:27 IST Share this: